
Ymateb ysgrifenedig - Cynnig ar gyfer prosiect cymunedol ysgol

Dyma gynnig ar gyfer prosiect cymunedol Ysgol Gynradd Gymraeg Lon Las, yn benodol, prosiect i hybu’r iaith Cymraeg a datblygu sgiliau Cymraeg rhain o’r gymuned agos yr ysgol. Trwy gydol yr aseiniad bydd enw’r ysgol yn cael i liwio allan i sicrhau anhysbysrwydd o dan ganllawiau BERA (2024) a fydd y prosiect cymunedol yn cael eu cyfeirio ato fel ‘Cymdeithasu Cymraeg’. Er gwybodaeth mae Ysgol Gynradd Gymraeg Lôn Las yn ysgol gyfrwng Gymraeg o tua 493 o ddisgyblion rhwng 3 a 11 oed, yn bentref yn ogledd ddwyrain o ddinas Abertawe, lle yn 2018 dim ond deg y cant o’r disgyblion oedd yn dod o gartrefi Cymraeg (Estyn, 2018).

Yn ôl (Fullan, 1996) mae cymuned ysgol yn cynnwys pob unigolyn a grŵp sy’n gysylltiedig yn uniongyrchol neu’n anuniongyrchol gyda’r ysgol, gan gynnwys myfyrwyr, athrawon, gweinyddwyr, rhieni, staff cymorth, ac aelodau’r gymuned. Mae’n pwysleisio pwysigrwydd y gymuned o fewn ysgolion er mwyn meithrin ymdeimlad o berthyn, pwrpas, a chyfrifoldeb ar y cyd ymhlith y rhanddeiliaid hyn i greu amgylchedd dysgu cefnogol a chynhwysol. Mae cydweithio rhwng ysgolion a’r gymuned ehangach yn hanfodol ar gyfer creu amgylcheddau dysgu cyfoethog sy’n diwallu anghenion amrywiol myfyrwyr. Trwy ddatblygu bartneriaethau â rhieni, bisnesau lleol, ac aelodau o'r gymuned, gall ysgolion cynradd defnyddio adnoddau, arbenigedd, a systemau cymorth i wella canlyniadau addysgol a hyrwyddo cydlyniant cymdeithasol. 

Mae ceisio datblygu’r defnydd o’r Gymraeg wedi bod yn barhaus ers blynyddoedd. Ym mis Chwefror 2003 cyhoeddodd Llywodraeth Cynulliad Cymru 'Iaith Pawb', sef dogfen bolisi strategol a 'chynllun gweithredu cenedlaethol ar gyfer Cymru ddwyieithog'. Hwn oedd y fframwaith gweithredu cenedlaethol cyntaf erioed i’w gynllunio ar lefel lywodraethol ar gyfer cadw, cynnal a hyrwyddo’r Gymraeg. Yn ôl (Morris, 2010) roedd Cyfrifiadau Poblogaeth wedi dangos cynnydd cyson yng nghanran y bobl ifanc oedd yn gallu siarad Cymraeg yng Nghymru. “croesawyd y cynnydd hwn yn gyffredinol, ac roedd Llywodraeth Cymru, yn cydnabod potensial y gronfa o siaradwyr dwyieithog ifanc ar gyfer goroesiad y Gymraeg”. Yn y cynllun roedd yn sôn am bwysigrwydd o blant a phobl ifanc i gadw’r iaith yn fyw.  Dywed os yw’r iaith Gymraeg am ffynnu, bod angen i bobl ifanc yn benodol ddatblygu ymdeimlad o berchnogaeth dros yr iaith a’i gweld fel eu hiaith ac nid iaith yr ysgol a diwylliant yn unig (Llywodraeth Cymru, 2003).

Erbyn hyn mae’r llywodraeth wedi cyflwyno ‘Cymraeg 2050- Miliwn o Siaradwyr’, sef strategaeth sydd â’r nod o gynyddu nifer y siaradwyr Cymraeg i filiwn erbyn y flwyddyn 2050 (Llywodraeth Cymru, 2017), nodir bod erbyn 2023 roedd yna 896,300 o bobl dros dair blwydd oed yn gallu siarad Cymraeg (Llywodraeth Cymru, 2024). Maent am i’r boblogaeth sy’n siarad Cymraeg yn ddyddiol a rhain sydd yn gallu siarad mwy nag ychydig o eiriau i godi o deg y cant yn 2013-2015 i ddeuddeg y cant yn 2050 (Llywodraeth Cymru, 2024). Mae’r llywodraeth yn cydnabod nid yn unig y plant oed ysgol sydd yn gallu gwneud gwahaniaeth i oroesiad a chynnydd y defnydd o’r Gymraeg ond hefyd oedolion y wlad. Dywed bod gan y sector Cymraeg i Oedolion gyfraniad pwysig i’w wneud i gyrraedd y nod o gael un filiwn o siaradwyr Cymraeg. Bydd yn gwneud hyn drwy alluogi oedolion o bob gallu ac oedran i wella’u sgiliau, ailddechrau astudio’r Gymraeg neu ddysgu o’r newydd er mwyn rhoi’r hyder iddynt i ddefnyddio’r Gymraeg yn y gweithle, yn gymdeithasol neu o fewn y teulu. Un o brif ddulliau nodir gan lywodraeth Cymru o gael miliwn o siaradwyr yw i “ddatblygu a chynnal sgiliau drwy addysg a hyfforddiant, o’r blynyddoedd cynnar hyd at ddarpariaeth yn y Gymraeg i oedolion” (Llywodraeth Cymru, 2017). Dengys pwysigrwydd pawb o fewn Cymru er mwyn cyrraedd y nod gan fod “Cymraeg yn eiddo i bawb ac mae’r potensial yno i bawb fod yn siaradwr Cymraeg” (Llywodraeth Cymru, 2017. t.27).

Dywed yn (Llywodraeth Cymru, 2017) bod yna botensial am dwf yn niferoedd siaradwyr Cymraeg yn yr ardaloedd o Gymru sydd â dwysedd poblogaeth uchel, a chanran isel o siaradwyr Cymraeg. Yn ôl (Swyddfa Ystadegau Gwladol, 2023) yn 2021 roedd poblogaeth Abertawe tua 238,500. Ô’r boblogaeth yma dim ond 11.2% oedd yn gallu siarad Cymraeg. Felly, mae’r ardal Abertawe yn ardal ddelfrydol ar gyfer prosiect o’r fath yma gan fod yn ardal poblogaeth gyda chanran isel o siaradwyr Cymraeg sydd â photensial am dwf.

Mae (Llywodraeth Cymru, 2017. T57) yn sôn am bwysigrwydd rhain sydd yn dysgu'r iaith i fod o amgylch yr iaith yn ddigonol. Dywed er mwyn i siaradwyr newydd ddysgu’r Gymraeg a’i ddod i’w siarad yn rhugl mae rhaid iddyn nhw gael “cyfleoedd digonol i glywed ac ymarfer eu sgiliau a’u defnyddio yn gymdeithasol, gan gynnwys gyda siaradwyr sydd barod yn siarad y Gymraeg yn rhugl, gan fydden nhw yn gallu annog y rhain sydd yn dysgu neu’n siaradwyr newydd i ddefnyddio’r Gymraeg o ddydd i ddydd” (Llywodraeth Cymru, 2017. t.57). Dyma un fath o drochi yn yr iaith. Mae trochi yn iaith yn ffyrdd poblogaeth o ddod i ddysgu iaith newydd. Un o'r damcaniaethwyr a eiriolodd dros drochi iaith fel ffordd effeithiol o ddysgu iaith yw Stephen Krashen. Mae Krashen yn adnabyddus am ei ddamcaniaeth mewnbwn, sy'n awgrymu bod caffael iaith yn digwydd trwy ddod i gysylltiad â mewnbwn dealladwy, neu iaith y gall dysgwyr ei deall ychydig y tu hwnt i'w lefel bresennol (Krashen,1982). Mae’n dadlau bod rhaglenni trochi, lle mae dysgwyr yn cael eu trochi mewn amgylchedd lle mae’r iaith yn cael ei defnyddio’n helaeth, yn darparu’r amodau gorau posibl ar gyfer caffael iaith trwy ddarparu mewnbwn iaith cyfoethog ac ystyrlon. Mae ymchwil Krashen wedi cyfrannu at y ddealltwriaeth o effeithiolrwydd rhaglenni trochi iaith wrth hyrwyddo dysgu a hyfedredd iaith. 

Ffyrdd arall effeithiol i ddod i ddysgu iaith yw ‘ailadrodd bylchog’. Darganfydded damcaniaethwr Ebbinghaus y ‘cromlin anghofio’ sy'n disgrifio sut mae gwybodaeth yn cael ei cholli dros amser pan nad oes ymgais i'w chadw (Ebbinghaus, 1885). Datblygodd Ebbinghaus y cysyniad o'r "effaith bylchu," sy'n awgrymu bod gwybodaeth yn cael ei chadw'n well pan fydd dysgu'n cael ei wasgaru dros amser yn hytrach na'i wasgu mewn un sesiwn. I gefnogi hyn wedir (Whaley, 2011) nid yw pobl yn colli ieithoedd maen nhw’n rhoi’r gorau o’i ddefnyddio, sydd yn pwysleisio pwysigrwydd o ddefnyddio’r iaith yn gyson am dymor hir o amser er mwyn sicrhau ni fyddech yn eu colli.

Bydd y sesiynau ‘Cymdeithasu Cymraeg’ yn debyg i foreau coffi, sef sesiynau cymdeithasu anffurfiol gydag adnoddau ar gael ar gyfer rhain sydd yn dechrau dysgu neu eisiau ymarfer y Gymraeg. Bydd y sesiynau yn digwydd yn qythnosol trwy gydol amser ysgol. Mae croeso i deuluoedd y plant sydd yn yr ysgol ac aelodau'r gymuned leol sydd â diddordeb yn dysgu, siarad neu ddod yn gyfarwydd â’r iaith Cymraeg, a blynyddoedd hyn yr ysgol, sef blwyddyn pump a chwech. Yn ogystal, bydd pwyslais ar annog yr henoed lleol i ddod at y sesiynau yma. Prif nod y prosiect yw cefnogi strategaeth Llywodraeth Cymru ‘Cymraeg 2050- Miliwn o Siaradwyr’ tra ddod ac aelodau’r ysgol a’r gymuned ysgol at ei gilydd i adeiladu perthnasoedd cryf.

Wrth gefnogi’r strategaeth miliwn o siaradwyr cefnogir hefyd gweledigaeth yr ysgol sef “i gael disgyblion cydwybodol, parchus a fydd yn ymfalchïo yn eu hetifeddiaeth, traddodiadau a’u hiaith” (Ysgol Gynradd Gymraeg Lon Las, 2024). Gan fod disgyblion wrth wraidd y prosiect yma gobeithir gweld newidiad yn sut mae’r disgyblion sydd yn cymryd rhan yn gweld ac yn defnyddio'r Gymraeg tu fewn a thu allan i’r sesiynau. Dywed yn (Llywodraeth, 2017) bod llawer o blant yn dod i gysylltiad â’r iaith am y tro cyntaf drwy ofal plant, darpariaeth y blynyddoedd cynnar neu yn yr ysgol gynradd, ac felly trwy weld yr iaith yn cael ei ddefnyddio yn gymdeithasol tu fas i’r ystafell dosbarth, rhwng pobl o wahanol oedrannau  maent yn gallu cael effaith cadarnhaol dros ben. Y gobaith yw, o ganlyniad fydd y disgyblion yn fwy parod i siarad y Gymraeg o ddydd i ddydd tu allan i’r ysgol, yn ogystal ag yn yr ysgol. Trwy gymdeithasu gydag oedolion sydd yn siarad y Gymraeg yn rhugl gellir disgyblion cael y teimlad o falchder a pherthyn â’r iaith. Wrth weld aelodau o’r teulu ac oedolion yn ceisio dysgu’r iaith Cymraeg maent yn agor eu llygaid i weld bod ganddyn nhw'r hyn y mae llawer o bobl ei eisiau, sef yr iaith Gymraeg. Yn ogystal, yn ôl (Whalley, 2017) mae gwerthoedd, credoau ac agweddau rhieni a gofalwyr yn cael effaith ar fwriad y plentyn i ddysgu. Yn y sefyllfa yma wrth weld aelodau’r teulu yn dysgu ac yn datblygu yn yr iaith bydden nhw hefyd yn ymdrechu’n fwy i ddatblygu’u sgiliau Cymraeg. 

“Mae’r Gymraeg yn un o drysorau Cymru. Mae’n rhan o’r hyn sy’n ein diffinio fel pobl ac fel cenedl” (Llywodraeth Cymru, 2017. T2). Nod pwysig arall o’r prosiect yma yw dathlu'r iaith a diwylliant Cymraeg. Mae’r ‘Cymdeithas Cymraeg’ yn rhoi’r cyfle i ddathlu ac i addysgu cymuned yr ysgol am bopeth Cymraeg. Yn y sesiynau gellir hysbysebu a thrafod digwyddiadau penodol sydd i ddod a fydd o ddiddordeb i’r aelodau sy’n mynychu, yn ogystal â chymryd y cyfle i bawb ddysgu wrth ei gilydd am hanes a digwyddiadau yng Nghymru. Wrth wneud hyn bydd hefyd yn rhoi cyfleoedd i fagu perthynas trwy ddod i’w adnabod ei gilydd.

Dymunir y bydd ‘Cymdeithasu Cymraeg’ yn lle diogel a cynwysedig i deuluoedd ac aelodau o’r gymuned. Dylir fod pob aelod o gymuned yr ysgol yn teimlo eu bod yn cael eu gwerthfawrogi, eu parchu a'u cynrychioli. Trwy feithrin amgylchedd cynhwysol, mae'r prosiect yn hyrwyddo amrywiaeth, tegwch a chyfranogiad, gan arwain at ganlyniadau mwy ystyrlon ac effeithiol. Bydd y prosiect yma yn ymdrechu i ddarparu cyfleoedd cyfartal i bob aelod o gymuned yr ysgol gymryd rhan a chyfrannu, beth bynnag fo ffactorau megis hil, ethnigrwydd, rhyw, statws economaidd-gymdeithasol, neu allu. Mae hyn yn helpu i fynd i’r afael â rhwystrau systemig a sicrhau bod pawb yn gallu manteisio ar fanteision y prosiect (UNESCO, 2017). Trwy sicrhau fod y prosiect yn gynhwysol maent yn hyrwyddo ymdeimlad o berthyn a chysylltiad o fewn cymuned yr ysgol trwy werthfawrogi a dathlu gwahaniaethau. Trwy feithrin perthnasoedd cadarnhaol a pharch rhwng myfyrwyr, staff a theuluoedd, mae’r prosiect yn cyfrannu at amgylchedd ysgol fwy cydlynol a chefnogol (Sleeter, 2018). Yn ogystal, trwy sicrhau bod y prosiect yn un cynhwysol maent yn rhoi cyfleoedd i fyfyrwyr ddatblygu'r wybodaeth, y sgiliau a'r agweddau sydd eu hangen i ddod yn ddinasyddion gweithredol a chyfrifol mewn cymdeithas amrywiol. Trwy hyrwyddo cyfiawnder cymdeithasol, tegwch, a chynwysoldeb, mae’r prosiect yn helpu i baratoi myfyrwyr i lywio a chyfrannu at fyd sy’n gynyddol globaleiddio (Banks, 2019) ac yna fod yn ddysgwyr gydol oes a fydd yn cyrraedd eu llawn botensial mewn byd sy’n gyson datblygu (Ysgol Gynradd Gymraeg Lôn Las, 2024).

Nod arall o’r prosiect ‘Cymdeithasu Cymraeg’ yw annog meithrin perthnasoedd rhwng aelodau’r ysgol a’r gymuned ysgol. Gall meithrin perthnasoedd cryf rhwng cenedlaethau a chysylltiadau cymunedol drwy'r prosiect cymunedol felly'r hyn fod o fudd parhaol i gyfranogwyr a'r gymuned ehangach. Mae rhaglenni a gweithgareddau sy’n pontio’r cenedlaethau sy’n dod ag oedolion hŷn a phlant ynghyd, fel y prosiect yma, yn cyfrannu at adeiladu cymunedau cryfach a mwy cydlynol. Mae'r mentrau hyn yn meithrin ymdeimlad o berthyn a rhyng-gysylltiad ymhlith aelodau'r gymuned o bob oed, gan hyrwyddo cydlynant cymdeithasol ac undod. Gall cydweithio â sefydliadau lleol, sefydliadau diwylliannol, a busnesau ehangu cyrhaeddiad y prosiect a mynediad at adnoddau ac arbenigedd.

Er mwyn mesur effaith y prosiect cymdeithasol gellir creu grŵp neu dudalen cysylltu ar gyfryngau cymdeithasol er mwyn i’r aelodau staff cadw mewn cyswllt gyda’r teuluoedd sydd yn mynychu’r sesiynau ‘Cymdeithasu Cymraeg’, gan fod dyma’r ffyrdd haws o gyfathrebu ar hyn o bryd. Gall y teuluoedd roi unrhyw adborth neu godi unrhyw bryderon yn syth ac o unrhyw le. Ar hyn o bryd mae Ysgol Gynradd Gymraeg Lon Las yn defnyddio fath o gyfryngau cymdeithasol fel y prif ffyrdd o gysylltu gyda rhieni sydd yn dangos eu fod yn gweithio.  Trwy’r grŵp neu dudalen gellir gofyn i’r aelodau llenwi holiadur ynglŷn â beth oedden nhw’n mwynhau, beth oedden nhw am weld mwy o, a sut all y sesiynau wella. Yn ogystal, gellir holi os maen nhw wedi gweld gwahaniaeth yn eu sgiliau Cymraeg. Yn ogystal â hyn, gellir gofyn a chroesawi adborth ar lafar ar ddiwedd y sesiynau. Bydd hyn yn fuddiol i’r henoed yn enwedig, gan nid oes gan bawb mynediad i gyfryngau cymdeithasol ac mae’r prosiect yn un cynwysedig, lle dylai pawb cael y cyfle i rannu eu meddyliadau. Bydd derbyn adborth ar lafar hefyd yn fuddiol i’r aelodau o staff gan fydd y cyfle ganddyn nhw i gael fwy o sgwrs a thrafod yr hyn y gall wella mewn mwy o fanyldeb.

O ran y plant, gellir gofyn iddyn nhw lenwi holiaduron byr pob mis am eu barn nhw am sut mae’r prosiect yn eu mynd. Bydd yn bwysig cael adborth y plant oherwydd mae llais y plentyn yn ganolog i bob agwedd o fywyd yr ysgol. Yn Ysgol Gynradd Gymraeg Lon Las mae gan y plant mynediad i liniaduron a gan fydd yr holiaduron yn rhai ber ni fydden nhw yn cymryd llawer o amser.

Defnyddiwyd dadansoddiad SWOT er mwyn nodi a gwerthuso'r Cryfderau, Gwendidau, Cyfleoedd, a Bygythiadau sy'n gysylltiedig â’r prosiect yma (gwelir atodiad 1). 

Un o’r prif gryfderau o’r prosiect ‘Cymdeithasu Cymraeg yw arbenigedd staff yr ysgol. Mae pob athro, a rhan fwyaf o’r aelodau staff Ysgol Gynradd Gymraeg Lôn Las yn siarad Cymraeg yn hyderus gan eu bod nhw yn siarad Cymraeg o ddydd i ddydd tu fewn a thu allan i’r ysgol. Fydd yr aelodau sydd yn cymryd rhan yn y prosiect yn gallu bod ar gael trwy gydol rhediad y prosiect i gynghori ac i annog yr aelodau sydd yn mynychu’r sesiynau. Gan fod gymaint o aelodau o staff sydd yn dysgu ac yn arbenigo yn y Gymraeg, oes y bydd yna absenoldeb o aelod o staff yn ystod y gyfres o sesiynau bydd yn haws i’w disodli nhw, fydd hyn yn lleihau’r siawns o orfod canslo unrhyw un o’r sesiynau. Er mwyn i’r prosiect yma fod yn llwyddiannus “mae angen i siaradwyr newydd sy’n dysgu’r iaith fel oedolion gael cyfleoedd digonol i ymarfer eu sgiliau Cymraeg a’u defnyddio’n gymdeithasol er mwyn datblygu’n siaradwyr rhugl” (Llywodraeth Cymru, 2017), ac felly dylid osgoi canslo unrhyw sesiynau er mwyn sicrhau bod yr aelodau yn cael gymaint o gyfleoedd i ddysgu ac ymarfer eu sgiliau Cymraeg.  Yn ogystal, wrth gyfeirio at theori Ebbinghaus mae ailadrodd yr iaith yn bwysig, os dydy’r sesiynau ddim yn rhedeg dydy’r iaith ddim yn cael ei ailadrodd.

Cryfder arall yw bod gan yr ysgol ardal addas i gynnal y sesiynau ‘Cymdeithasu Cymraeg’. Yn Ysgol Gynradd Gymraeg Lôn Las mai yna ystafell briodol ar gyfer croesawi aelodau allanol i mewn i’r ysgol heb fod rhaid iddyn nhw grwydro trwy’r ysgol gyfan. Bydd y sesiynau ‘Cymdeithasu Cymraeg’ yn cael eu cynnal yn yr ystafell gymdeithasol sydd wedi’i leoli gyferbyn y dderbynfa yn syth wrth ddod i mewn i’r adeilad. Dyma yw’r ystafell fwyaf addas gan fod e ar y lawr gwaelod, lle does dim rhaid cerdded ym mhell, ac felly yn hygyrch i’r rhain sydd ag anableddau â’r henoed. Yn ogystal, gan fod yr ystafell gymdeithasol yw’r ystafell gyntaf wrth ddod i mewn i’r adeilad, ac mae’r tai bach yn agos, does dim rhaid becso os ydy'r rhain sydd yn mynychu’r sesiwn â DBS neu beidio, gan ni fydd rhaid iddyn nhw grwydro o amgylch yr ysgol a gellir sicrhau bod aelod o staff yn yr ystafell o hyd pan fydd disgyblion yn bresennol. Nodir hefyd bod yr ysgol yn defnyddio ffobiâu ar gyfer mynediad i’r ysgol, ac felly ni fydd unigolion heb ffob yn gallu cael mynediad i unman ond am y brif ystafell, sef yr ystafell gymunedol, y tai bach a’r dderbynfa heb ganiatâd neu gwmni aelod o staff.

Mae’r prosiect yn darparu cyfleoedd dysgu gwerthfawr i fyfyrwyr, gan hyrwyddo dealltwriaeth draws ddiwylliannol, empathi, a gwerthfawrogiad o amrywiaeth. Mae rhyngweithio â phobl o wahanol oedrannau yn hybu empathi, dealltwriaeth a pharch at amrywiaeth sydd yn gweithio tuag at y nod ysgol gyfan sef; i feithrin, ysbrydoli, herio a chefnogi ein disgyblion drwy gynnig profiadau eang , symbylgar a chreadigol. (Ysgol Gyfun Gymraeg Lon Las, 2024). Mae plant yn dysgu gwerthfawrogi a doethineb a chyfraniadau oedolion hŷn, tra bod oedolion hŷn yn cael cipolwg ar safbwyntiau a diddordebau cenedlaethau iau. Gall plant sy'n rhyngweithio'n gadarnhaol ag oedolion hŷn ddatblygu deallusrwydd emosiynol, empathi a sgiliau cymdeithasol gwell. Mae rhyngweithio ag oedolion hŷn yn dysgu gwersi gwerthfawr i blant am barch, caredigrwydd ac empathi, a all ddylanwadu'n gadarnhaol ar eu hymddygiad a'u hagweddau tuag at heneiddio. 

Bydd gwahodd aelodau o’r gymuned, yn enwedig yr henoed, i mewn i’r ysgol yn buddio'r oedolion hŷn, yn ogystal â’r plant. Mae hwyluso cyfleoedd i bobl hŷn gymdeithasu â phlant nid yn unig yn cyfoethogi eu bywydau ond hefyd yn cyfrannu at les well. Mae’r theori detholusrwydd emosiynol-gymdeithasol (SST) yn cefnogi hyn gan ddweud bod wrth i unigolion heneiddio, maent yn dod yn fwy detholus ynghylch eu perthnasoedd cymdeithasol ac yn blaenoriaethu rhyngweithiadau emosiynol ystyrlon. Gall rhyngweithio â phlant ddiwallu’r angen hwn am agosrwydd emosiynol a phositifrwydd, gan arwain at well lles seicolegol i oedolion hŷn (Carstensen, 1995).  Mae rhyngweithiadau sy’n pontio’r cenedlaethau yn meithrin cefnogaeth, dysgu a dealltwriaeth ar y cyd, gan greu cymunedau bywiog a chynhwysol lle mae pobl o bob oed yn ffynnu. Mae rhyngweithio rhwng cenedlaethau yn darparu cyfleoedd ar gyfer dysgu cilyddol a datblygu sgiliau. Gall oedolion hŷn rannu eu gwybodaeth, eu sgiliau a’u profiadau bywyd gyda phlant, tra gall plant gynnig persbectifau ffres, gallu technolegol, a mewnwelediadau creadigol i oedolion hŷn.
Er hynny, mae yna wendidau i’r prosiect ‘Cymdeithas Cymraeg’. Nodir fod y sesiynau yn cael eu cynnal yn yr ysgol. Mae’n glir fod ysgolion yn llefydd brysur iawn, nid unig yn ystod oriau dysgu, ond cyn ac ar ôl oriau ysgol sydd yn gallu achosi anhawster i drefnu o amgylch yr holl weithgareddau/clybiau a threfniadau eraill yr ysgol. Yn Ysgol Gynradd Gymraeg Lôn Las mae yna nifer o weithgareddau/clybiau a threfniadau clybiau yn digwydd pob dydd yn gwahanol ardaloedd o’r ysgol. Mae’n bosib ni fydd yr ystafell gymunedol ar gael ar gyfer pob sesiwn ac felly weithiau bydd rhaid bod yn hyblyg o ran lle mae’r sesiynau yn cael eu cynnal. Mae yna ddigonedd o lefydd yn yr ysgol y bydd yn addas ar gyfer cynnal y sesiynau ‘Cymdeithasu Cymraeg’, sydd dal i fod ar y llawr gwaelod ac yn hygyrch ar gyfer yr aelodau i gyd sydd am fynychu, er enghraifft, weithiau mae cyfarfodydd pwysig yn digwydd yn yr ystafell gymunedol ac felly dylir fod y staff sydd yn rhedeg y sesiynau yn barod i gynnal y sesiwn mewn man arall, er enghraifft, yn y neuadd. Nodir bod yna mynediad ychwanegol i’r neuadd neb gorfod crwydro trwy’r ysgol, sydd hefyd yn addas wrth gymryd i ystyriaeth bod does dim DBS gan bawb.  

Gwendid arall am y prosiect yma yw’r diffyg adnoddau addas. Er mae gan Ysgol Gynradd Gymraeg Lôn Las amrywiaeth enfawr o adnoddau Cymraeg fydd o fudd i nifer o’r aelodau bydd yn mynychu’r sesiynau yma, mae nifer fawr ohonyn nhw wedi cael eu creu yn benodol ar gyfer plant, ac felly i’w weld yn blentynnaidd ac yn anaddas i oedolion. Mae prinder adnoddau Cymraeg brynu, ac mae’r rhai sydd ar gael yn ddrud. Gellir awgrymu creu adnoddau gyda’r plant blynyddoedd hŷn yr ysgol y bydd hefyd yn mynychu’r sesiynau, ar gyfer yr oedolion. Bydd yn bosib defnyddio'r adnoddau sydd ar gael yn barod a’i wneud adnoddau tebyg sydd yn fwy addas i’r oedolion defnyddio. Trwy greu adnoddau yn lle prynu fydd llai o arian yn cael eu gwario ar adnoddau newydd. Yn ogystal, fydd y plant yn cael y cyfle i gyfrannu at y prosiect ac annog dysgu eu teuluoedd a chymuned yr ysgol yn y Gymraeg. Bydd hyn hefyd yn rhoi iddyn nhw'r ymdeimlad o falchder ganddyn nhw wnaeth creu'r adnoddau sydd yn cael eu defnyddio gan eu teuluoedd ac aelodau eraill y gymuned, ac felly o ganlyniad gellir gobeithio fydd fwy ohonyn nhw dangos diddordeb ac ymgysylltu yn y prosiect.

Un o brif fygythiadau'r prosiect yma Diffyg ymgysylltiad a brwdfrydedd gan y rhieni ac aelodau’r gymuned. Cyn sefydlu’r prosiect ‘Cymdeithasu Cymraeg’ fydd yn syniad i holiaduron cael ei ddarparu er mwyn casglu gwybodaeth addas y bydd o fudd i’r aelodau sydd yn bwriadu rhedeg y prosiect. Yn yr holiadur yma gellir gofyn cyfres o gwestiynau ynglŷn â beth fydd yr aelodau am weld yn y sesiynau. Yn ogystal, gellir gofyn cwestiynau i wneud a pryd bydd y diwrnodau ac amseri fwyaf addas ar gyfer cynnal y sesiynau yma. Er mwyn i’r prosiect fod yn llwyddiannus fydd rhaid cofio nid yw rhieni’n grŵp homogenaidd, mae bywydau bod teulu yn wahanol iawn i’w gilydd, ac felly ni fydd y ‘dull ymgysylltu’ sy’n gweithio i un teulu o reidrwydd yn gweithio i un arall. Er mwyn i fod yn effeithiol wrth ymgysylltu â chymaint o rieni â phosibl, mae angen ‘ddod i adnabod y teuluoedd’. Mae angen bod yn barod i addasu’r ffyrdd mae’r prosiect yn gweithio er mwyn darparu ar gyfer anghenion gwahanol deuluoedd, a hefyd anghenion teuluoedd sy’n newid yn barhaus (Morris, 2010).

Gall ffactorau economaidd-cymdeithasol megis problemau ariannol, brinder amser oherwydd gofynion gwaith a diffyg trafnidiaeth rhwystro teuluoedd rhag cymryd rhan mewn prosiectau ysgol, fel yr un yma. O ran arian mae nifer o deuluoedd yn ddioddef yn ariannol, yn enwedig yn ardal Abertawe. Yn ôl (Cyngor Abertawe, 2024) mae 5,300 o bobl yn ddi-waith yn Fawrth 2024, sef cynnydd o 300 o bobl o Ragfyr 2023 . Mae’r canran diweithdra ychydig dros gyfartaledd Cymru gyfan ar 3.6%. Mae hyn yn golygu bod y gyfradd tlodi yn cynyddu ac felly mae rhaid i deuluoedd flaenoriaethu eu harian. Bydd cynnal y sesiynau ar gyfer y prosiect yma am ddim felly o fudd ac yn gynhwysol i’r teuluoedd sydd yn dioddef yn ariannol. Er hynny mae prinder arian teuluoedd dal yn gallu effeithio eu presenoldeb, er enghraifft, does dim ceir gyda rhai teuluoedd ac felly y maen nhw’n dibynnu ar drafnidiaeth gyhoeddus, sydd yn costi arian, yn rhai sefyllfaoedd bydd rhaid i rieni/teuluoedd aberth yr arian ar y drafnidiaeth er mwyn rhoi bwyd ar fyrddau’r plant.

I gloi, credaf fydd prosiect o’r fath yma yn fuddiol i ysgolion, fel Ysgol Gynradd Gymraeg Lon Las gan fydd e nid yn unig yn hybu defnydd a gwerthfawrogiad o’r Gymraeg ond hefyd yn creu cyfleoedd ar gyfer ymgysylltu a chydweithio ystyrlon ymhlith myfyrwyr, staff, rhieni, a’r gymuned ehangach. Nid yw’r prosiect yn un sydd angen llawer o arian i sefydlu, yn enwedig os mae’r ysgol yn un sydd a nifer o aelodau staff Cymraeg rhugl. Bydd prosiectau cymuned iaith debyg hefyd yn budd enfawr er mwyn cefnogi’r strategaeth Llywodraeth Cymru ‘Cymraeg 2050- Miliwn o Siaradwyr’ sydd yn hybu’r iaith Cymraeg yn y dyfodol agos. 

Atodiad 1- Dadansoddiad SWOT

	
	Cymwynasgar
	Niweidiol

	Mewnol (o fewn yr ysgol)
	Cryfderau
· Arbenigedd staff- Mae pob aelod o staff yn yr ysgol yn deall ac yn siarad Cymraeg yn rhugl.
· Ardal addas yn yr ysgol i cynnal posiect o’r fath yma. 
· Cyfleoedd dysgu gwerthfawr i’r plant.

	Gwendidau
· Diffyg ymgysylltiad a brwdfrydedd gan y plant
· Anhawster i drefnu o amgylch yr holl gweithgareddau/clybiau a trefniadau eraill sydd hefyd yn mynd ymlaen yn yr ysgol
· Diffyg adnoddau Cymraeg 

	Allanol (tu allan i’r ysgol)
	Cyfleoedd 
· Creu rhwydwaith cryf o gefnogaeth
· Cyfle i chydweithio rhwng gwahanol genedlaethau a grwpiau diwylliannol
· Cyfle i ehangu cyrhaeddiad y prosiect a mynediad at adnoddau ac arbenigedd
· Cyfle i meithrin perthnasoedd cryf rhwng cenedlaethau a chysylltiadau cymunedol.
	Bygythiadau
· Diffyg hyder gan rhieni a aelodau potensial
· Ffactorau economaidd-gymdeithasol e.e. anghydraddoldeb ariannol neu diffyg trafnidiaeth.
· Mewnfudo a diffyg gwybodaeth. 

